Novo+Nordisk+1

= Virksomhedsbeskrivelse =

Novo Nordisk er en international dansk medicinalvirksomhed, hvis hovedsæde ligger i Bagsværd, og tilhører Novo Nordisk Fonden. Gennem det helejede datterselskab - Novo A/S - er Novo Nordisk Fonden hovedaktionær i de to børsnoterede selskaber Novo Nordisk A/S og Novozymes A/S.

Målt på markedsværdi er Novo Nordisk Danmarks største virksomhed - næsten dobbelt så stor som A.P. Møller-Mærsk - helt nøjagtigt 371 milliarder mod 191 milliarder (tal fra august 2011). Tilbage i 2003 var dette helt omvendt, da Mærsk dengang var dobbelt så stor som Novo Nordisk.

Som sagt er Novo Nordisk delvis fondsejet, og Novo Nordisk Fonden ejer gennem datterselskabet Novo A/S 25,5% af aktiekapitalen, og kontrollerer dermed 71,5% af stemmerne i Novo Nordisk.

Virksomheden Novo Nordisk blev stiftet i 1923 og beskæftiger sig i dag indenfor medicinalbranchen, nærmere betegnet med produktet insulin og indenfor diabetesbehandling og biopharmaceuticals.

Nøglepersoner i Novo Nordisk er:
 * //Lars Rebien Sørensen (Administrerende direktør)//
 * //Sten Scheibye (Bestyrelsesformand)//

Medicinalvirksomheden er en international produktionsvirksomhed, da Novo Nordisk selv producerer deres produkt - som er insulin - til diabetesbehandling og har produktionsfaciliteter i syv lande og filialer eller kontorer i 75 lande. Hovedopgaven for virksomheden er at omdanne råvarerne til færdigvarer (insulin) og produktionsvirksomheden har tre forskellige lagre:
 * Råvarelager
 * Varer under fremstilling (produktion)
 * Færdigvarelager

Virksomheden beskæftiger i dag ca. 33.000 ansatte på verdensplan (august 2012) og 43% af disse er beskæftiget i Danmark, hvilket er lige under 15.000 ansatte.

Fordelingen af ansatte inden for virksomhedens forskellige kategorier ser sådan ud:
 * //18% i forskning og udvikling//
 * //27% i produktion og produktionsadministration//
 * //36% i international salg og marketing//
 * //19% i administration//

Som man kan se på navnet, er Novo Nordisk et aktieselskab, hvilket vil sige, at der som minimum er indskudt en selskabskapital på kr. 500.000, og aktionærerne (kapitalejerne) hæfter begrænset for virksomhedens gæld (med værdien af aktierne).

Novo Nordisk befinder sig i modningsfasen, da den har eksisteret forholdsvis længe på markedet (siden 1923) og har overlevet etableringsfasen og kommet godt gennem vækstfasen med sit første insulin-produkt. Novo Nordisk har dog formået at reetablere sig på markedet gennem deres nye produkt - [|Victoza] - som har fået virksomheden til igen at vækste. At virksomheden igen er begyndt at vækste kan ses på de stigende års omsætning og det stigende antal medarbejdere.

Tallene i tabellen nedenfor er fra Novo Nordisks årsregnskab 2011. Man kan se, at virksomheden i 2011 havde en omsætning på lige over 66 milliarder kroner, og kom ud med et resultat på 17 milliarder kroner, mens Novo Nordisks egenkapital i 2011 var knap 37,5 milliarder kroner.